Η ταινία ***Όλιβερ Τουίστ*** (αγγλ. ***Oliver Twist***) είναι αμερικανική ταινία κινουμένων σχεδίων παραγωγής 1974, σε σκηνοθεσία Χαλ Σάδερλαντ, η οποία βασίζεται στο ομώνυμο μυθιστόρημα του Κάρολου Ντίκενς. Αυτή ήταν η δεύτερη και τελευταία ταινία της Filmation που διένειμε η Warner Bros. Pictures.

Πλοκή
-----

Τον 19ο αιώνα, ο ορφανός Όλιβερ Τουίστ δουλεύει σε ένα φτωχοκομείο, όπου τα παιδιά δεν τρέφονται σχεδόν καθόλου και κακομεταχειρίζονται. Πηγαίνει στο σπίτι ενός κηδεμόνα, αλλά μετά από μια άδικη σοβαρή τιμωρία, ξεκινά μια επταήμερη διαφυγή στο Λονδίνο. Φτάνει εξαντλημένος και λιμοκτονόντας, και προσκαλείται από μια συμμορία πορτοφολάδων που οδηγείται από τον μεγάλο απατεώνα Φάγκιν. Όταν κατά λάθος θεωρείται κλέφτης, το πλούσιο θύμα ονόματι κ. Μπράουνλοου φέρνει τον Όλιβερ στο σπίτι του και τον προστατεύει. Αλλά ο Φάγκιν και ο επικίνδυνος Μπιλ Σάικς αποφασίζουν να απαγάγουν τον Όλιβερ για να διαρρήξουν το φανταχτερό σπίτι του κ. Μπράουνλοου. Ο Όλιβερ τραυματίζεται, ενώ ο κ. Μπράουνλοου προσπαθεί να σώσει τον Όλιβερ.

Διανομή
-------

* Τζος Άλμπι (στη μεταγλώττιση η Βίνα Παπαδοπούλου) ως Όλιβερ Τουίστ
* Μπιλ Σίμπσον ως Όλιβερ Τουίστ (τραγούδι)
* Τζέιν Ουέμπ (στη μεταγλώττιση η Λέτα Μουσούτη) ως Νάνσυ
* Λες Τρεμέιν ως Φάγκιν
* Ντάλλας Μακέννον ως πωλητής βιβλίων, Τσάρλεϊ Μπέιτσ
* Ντέιβι Τζόουνς ως Τζακ Ντόκινς
* Λάρι Στορτσ ως δικαστής Φανγκ
* Δανείζουν τις φωνές τους επίσης: Φίλιπ Κλαρκ, Καθλίν Κόρντελλ, Μάικ Έβανς, Λόλα Φίσερ, Μπόμπ Χολτ, Λάρι Μαν και Ελένη Ουίνστον.
	+ Στη μεταγλώττιση δανείζουν τις φωνές τους επίσης: Ακίνδυνος Γκίκας, Ηλίας Ζερβός, Γιάννης Καλατζόπουλος, Γιάννης Παπαϊωάννου, Μάνος Θαλάκης και Λουκάς Φραγκούλης.

Παραγωγή
--------

Ανακοινώθηκε η παραγωγή της ταινίας στα μέσα του Ιανουαρίου του 1972, ως μέρος της σειράς ταινιών *Family Classics* (*Οικογενειακά Κλασσικά*), βασισμένες σε ιστορίες που αποτελούν κοινό κτήμα, ανατεθιμένη από την Warner Bros. Η παραγωγή αυτής της ταινίας και του *Το νησί των θησαυρών* είχε τελειώσει στα τέλη του 1973. Ο προϋπολογισμός της ταινίας κυμαινόταν στα $1.050.000, με το εκατομμύριο δοσμένο από την Warner Bros. και υπόλοιπα τιθέμενα από την εταιρία παραγωγής.

Κυκλοφορία
----------

Η ταινία *Όλιβερ Τουίστ* πρωτοκυκλοφόρησε στους κινημαογράφους στις 10 Ιουλίου 1974. Συμφωνα με τον ιστορικό Χαλ Έρικσον, ο διανομέας της ταινίας, η Warner Bros. "μεταφορικά πέταξε μακριά την ταινία μετά από απογοητευτικές ανεπίσημες προβολές." Αναμεταδόθηκε στο NBC στις 14 Απριλίου 1981, σε μια περίοδο όπου η τηλεοπτική διάρκειά της είχε οριστεί στα "πριονισμένα 47 λεπτά." Η ταινία πρωτοκυκλοφόρησε στην Αμερική σε βιντεοκασέτα στις 5 Δεκεμβρίου 1994, (κυκλοφόρησε στην Ελλάδα την ίδια χρονιά από την Audio Visual Enterprises) και επανακυκλοφόρησε στις 13 Αυγούστου 1996, ως μέρος της σειράς Warner Bros. Classic Tales. Πρωτοκυκλοφόρησε σε DVD στις 3 Σεπτεμβρίου 2002, από την Warner Home Video, μέσω της ετικέτας Warner Bros. Family Entertainment.

### Κριτική

Το περιοδικό *Variety* επίκρινε την ταινία, λέγοντας ότι "ούτε ο Ντίκενς ούτε τα παιδιά θα ωφεληθούν από αυτήν," παρότι το ανιμέισιον που επιδεικνύει τους δρόμους του Λονδίνου παινεύτηκε.

Παραπομπές
----------

1. 1 2 3 4 5  Στκέιμερ, Λου· Μάνγκελς, Άντυ (4 Δεκεμβρίου 2012). Νόλεν-Ουίθινγκτον, Έρικ, επιμ. *Lou Scheimer: Creating the Filmation Generation*. TwoMorrows Publishing. σελίδες 87, 95, 113, 179–180. ISBN 978-1605490441.
2. ↑  Χισάκ, Τόμας (21 Σεπτεμβρίου 2011). *Disney Voice Actors: A Biographical Dictionary*. McFarland & Company. σελ. 102. ISBN 978-0-7864-6271-1.
3. ↑  Oliver Twist στο AllMovie
4. ↑  Oliver Twist στο amazon.com, Warner Home Video.
5. ↑  «Όλιβερ Τουίστ». *PGCosmos.gr*. Ανακτήθηκε στις 23 Ιουνίου 2019.
6. ↑  Oliver Twist στο amazon.com, Warner Home Video.
7. ↑  Oliver Twist στο amazon.com, Warner Home Video.

Εξωτερικοί σύνδεσμοι
--------------------

* *Όλιβερ Τουίστ*   στην IMDb